CELEX: 
Language: fi
Date: 2006-06-30 00:00:00
Title: Neuvoston päätös 2006/448/YUTP, tehty  7 päivänä kesäkuuta 2006 , Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen kirjeenvaihtona tehdyn sopimuksen voimassaolon jatkamisesta#Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen kirjeenvaihtona tehdyn sopimuksen voimassaolon jatkamista koskeva kirjeenvaihto

30.6.2006   
            
            
               FI
            
            
               Euroopan unionin virallinen lehti
            
            
               L 176/107
            
         
      NEUVOSTON PÄÄTÖS 2006/448/YUTP,
   tehty 7 päivänä kesäkuuta 2006,
   Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen kirjeenvaihtona tehdyn sopimuksen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:
   
               (1)
            
            
               Neuvosto hyväksyi 27 päivänä helmikuuta 2006 yhteisen toiminnan 2006/202/YUTP (1) Acehissa (Indonesia) toteutettavaa Euroopan unionin tarkkailuoperaatiota (Acehin tarkkailuoperaatio – AMM) koskevan yhteisen toiminnan 2005/643/YUTP muuttamisesta ja jatkamisesta kolmella kuukaudella 15 päivään kesäkuuta 2006.
            
         
               (2)
            
            
               Tuona samana päivänä neuvosto teki myös päätöksen 2006/201/YUTP (2) Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen kirjeenvaihtona tehdyn sopimuksen voimassaolon jatkamisesta kolmen kuukauden ajan.
            
         
               (3)
            
            
               Indonesian hallitus pyysi 5 päivänä toukokuuta 2006 Euroopan unionia jatkamaan Acehin tarkkailuoperaation toimeksiantoa vielä kolmella kuukaudella.
            
         
               (4)
            
            
               Kuten Acehin tarkkailuoperaation (AMM) ja sen henkilöstön tehtäviä, asemaa, erioikeuksia ja vapauksia koskevassa, 14 päivänä syyskuuta 2005 päivätyssä Indonesian hallituksen ulkoasiainministerin kirjeessä ja sen liitteissä ja 3 päivänä lokakuuta 2005 päivätyssä korkeana edustajana toimivan neuvoston pääsihteerin vastauksessa (3) todetaan, kirjeenvaihtona tehdyn sopimuksen voimassaoloa voidaan jatkaa yhteisestä sopimuksesta enintään kuuden kuukauden kaudella.
            
         
               (5)
            
            
               Kirjeenvaihtona tehdyn sopimuksen voimassaolon jatkaminen kolmella kuukaudella 15 päivään syyskuuta asti olisi hyväksyttävä Euroopan unionin puolesta,
            
         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtävistä, asemasta, erioikeuksista ja vapauksista kirjeenvaihtona tehdyn Euroopan unionin ja Indonesian hallituksen välisen sopimuksen voimassaolon jatkaminen kolmella kuukaudella 15 päivään syyskuuta 2006.
   Kirjeenvaihdon teksti, jolla sopimuksen voimassaolon jatkaminen hyväksytään, on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa kirjeenvaihto Euroopan unionia sitovasti (4).
   3 artikla
   Tämä päätös julkaistaan Euroopan unionin virallisessa lehdessä.
   4 artikla
   Tämä päätös tulee voimaan päivänä, jona se tehdään.
   
      Tehty Luxemburgissa 7 päivänä kesäkuuta 2006.
      
         Neuvoston puolesta
         Puheenjohtaja
         K.-H. GRASSER
         
      
   
   
      (1)  EUVL L 71, 10.3.2006, s. 57.
   
      (2)  EUVL L 71, 10.3.2006, s. 53.
   
      (3)  EUVL L 288, 29.10.2005, s. 60.
   
      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
   
      KÄÄNNÖS
      Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen kirjeenvaihtona tehdyn sopimuksen voimassaolon jatkamista koskeva
      
         KIRJEENVAIHTO
      
      Jakarta 5 päivänä toukokuuta 2006
      Arvoisa herra,
      Indonesian tasavallan hallituksen puolesta haluaisin ilmaista arvostukseni Euroopan unionille sen osallistumisesta Acehin tarkkailuoperaatioon (AMM) ja sen operaation alusta lähtien suorittamasta merkittävästä työstä Nanggroe Aceh Darussalamin (NAD) maakunnassa.
      Tässä yhteydessä minulla on kunnia viitata Indonesian tasavallan vt. ulkoasiainministerin 14.9.2005 päivättyyn kirjeeseen ja sen liitteisiin, Teidän 3.10.2005 päivättyyn kirjeeseenne ja sen liitteisiin Acehin tarkkailuoperaation (AMM) tehtävistä, asemasta, erioikeuksista ja vapauksista ja Indonesian tasavallan ulkoasiainministerin 13.2.2006 päivättyyn kirjeeseen sekä Teidän 28.2.2006 päivättyyn vastaukseenne Euroopan unionin läsnäolon jatkamisesta Nanggroe Aceh Darussalamin maakunnassa 15.6.2006 saakka.
      Minulla on kunnia tiedottaa Teille Indonesian tasavallan hallituksen päätöksestä pyytää jälleen Euroopan unionia jatkamaan läsnäoloaan Nanggroe Aceh Darussalamin maakunnassa ajanjaksolla 16.6.2006–15.9.2006.
      AMM:n asema, erioikeudet ja vapaudet ovat samat kuin vahvistettiin 14.9.2005 ja 3.10.2005 päivätyssä kirjeenvaihdossamme, joka muodostaa Indonesian tasavallan hallituksen ja Euroopan unionin välisen laillisesti sitovan välineen.
      Tänä ajanjaksona AMM:n työhön kuuluvat ne tehtävät, jotka on AMM:lle määritelty Indonesian tasavallan hallituksen ja Vapaa Aceh -liikkeen välillä 15.8.2005 allekirjoitetun yhteisymmärryspöytäkirjan 5 artiklan 2 kohdassa, lukuun ottamatta tehtäviä a ja b, jotka on suoritettu loppuun.
      Jos Euroopan unioni voi hyväksyä edellä mainitun ehdotuksen, minulla on sen lisäksi kunnia esittää, että tämä kirje yhdessä myöntävän vastauksen sisältävän kirjeenne kanssa muodostaisi Indonesian tasavallan hallituksen ja Euroopan unionin välille oikeudellisesti sitovan välineen. Tämä väline tulee voimaan 16.6.2006, ja sen voimassaolo päättyy 15.9.2006. Indonesian tasavallan hallituksen osalta nämä oikeussäännöt perustuvat 25.1.1982 annettuun Indonesian lakiin N:o 2, joka koskee erityisoperaatioita koskevan vuoden 1969 yleissopimuksen ratifiointia.
      Uskon, että aloitettua rakentavaa yhteistyötä, jolla pyritään Acehin haasteiden rauhanomaiseen, kokonaisvaltaiseen ja kestävään ratkaisuun yhtenäisen Indonesian tasavallan puitteissa, voidaan edelleen jatkaa ja vahvistaa.
      Odotan myönteistä vastaustanne.
      Kunnioittavasti,
      
         
            Tri N. Hassan Wirajuda
         
      
      Bryssel 14 päivänä kesäkuuta 2006
      Arvoisa herra,
      Minulla on kunnia viitata 5.5.2006 päivättyyn kirjeeseenne, jossa tiedotatte Indonesian tasavallan hallituksen päätöksestä pyytää Euroopan unionia jatkamaan läsnäoloaan Nanggroe Aceh Darussalamin maakunnassa kolmella kuukaudella ajanjaksona 16.6.2006–15.9.2006.
      Minulla on ilo vahvistaa, että Euroopan unioni on päättänyt vastata pyyntöönne myöntävästi.
      Vahvistan, että 14.9.2005 ja 3.10.2005 välillämme käydyn kirjeenvaihdon mukaisesti, joka muodostaa Indonesian tasavallan hallituksen ja Euroopan unionin välisen oikeudellisesti sitovan välineen, tämän välineen voimassaoloa jatketaan 15.9.2006 asti.
      Tänä ajanjaksona AMM:n työhön kuuluvat ne tehtävät, jotka on AMM:lle määritelty Indonesian tasavallan hallituksen ja Vapaa Aceh -liikkeen välillä 15.8.2005 allekirjoitetun yhteisymmärryspöytäkirjan 5 artiklan 2 kohdassa, lukuun ottamatta tehtäviä a ja b, jotka on suoritettu loppuun.
      Minulla on lisäksi kunnia vahvistaa, että Teidän kirjeenne ja tämä vastaus muodostavat oikeudellisesti sitovan välineen Indonesian tasavallan hallituksen ja Euroopan unionin välillä. Tämä väline tulee voimaan 16.6.2006, ja sen voimassaolo päättyy 15.9.2006.
      Käytän lisäksi jälleen tilaisuutta hyväkseni ilmaistakseni, miten EU arvostaa Acehin rauhanprosessissa saavutettua edistystä, ja vahvistaakseni, että Euroopan unioni on yhä sitoutunut tukemaan rauhanomaisen, kokonaisvaltaisen ja kestävän ratkaisun löytämistä Acehin haasteisiin.
      Vastaanottakaa, Arvoisa herra, korkeimman kunnioitukseni vakuutus.
      Kunnioittavasti,
      
         
            Javier Solana